Scott Tenorman

Scott Tenorman, dobrado en inglés por Toby Morton, é un personaxe de ficción da serie de animación South Park. De acordo cos South Park Studios o apelido de Scott foi nun principio "Tenorall" e púxollo Trey Parker, pero cambiárono por "Tenorman" porque era máis sinxelo de pronunciar.

Aparece no episodio 501 de South Park "Scott Tenorman Debe Morrer" (Scott Tenorman Must Die, orixinalmente emitido o 11 de xullo do 2001), onde un dos personaxes principais de South Park, Eric Cartman, busca vinganza contra Scott por enganalo e humillalo en varias ocasións. Ademais ten unha breve aparición no episodio 906, "A morte de Eric Cartman" (The Death of Eric Cartman, orixinalmente emitido o 13 de abril do 2005), no que Cartman pide perdón a Scott polo seu comportamento neste episodio.

 Historia do personaxe 
Scott é rubio, ten grandes orellas e pencas na cara. Viste unha camiseta negra por riba dunha camiseta branca de manga longa, pantalóns de cor laranxa con petos ós lados e uns tenis azuis e grises. Está en oitavo ou noveno curso (durante o capítulo Stan e Kyle contradinse) en South park. É un gran fan do grupo Radiohead. É encantador, abusón, manipulador e mentireiro. Scott mente a Cartman un feixe de veces en "Scott Tenorman Debe Morrer": vendéndolle pelo pubiano, enganándolle para que lle dea 16'12 dólares e convencéndoo para ir a unha imaxinaria feira do pelo pubiano en Fort Collins. Un dos enganos abusóns de Scott fai que Kenny morra coa risa cando Scott amosa un vídeo de Cartman cantando e bailando "Son un porquiño" ("I'm a Little Piggy"), unha versión alterada de "I'm a Little Teapot" ("Son unha teteira"), ante un pequeno público, incluído Cartman e os seus amigos, no centro de South Park.

Os pais de Scott foron asasinados polo granxeiro Carl Denkins por entrar na granxa de Denkins mentres intentaban salvar un "poni abandonado". A súa morte foi planeada por Cartman, inspirado na obra de Shakespeare Titus Andronicus, como vinganza contra Scott polas repetidas humillacións. Para a súa vinganza Cartman invita a Scott a un festival de chile onde o engana para que coma o suxestivo "Chile Sr. e Sra. Tenorman", que contén pelo pubiano de Scott (o cal esperaba enganar a Cartman para que o comese), e carne cociñada dos seus pais. Isto provoca que Scott se poña a chorar diante do seu grupo favorito, Radiohead, que foran invitados a vir, e estes o chamen "chorón". Ter sido enganado para come-los seus pais e ser chamado "chorón" polo seu grupo favorito arruína a vida de Scott.

Scott fai unha breve aparición en A Morte de Eric Cartman ("The Deat of Eric Cartman"), onde Cartman, intentando compensa-los seus pecados, visita a Scott na tumba dos seus pais e dálle unha cesta de froitas.

 Véxase tamén 
 Ligazóns externas 
 Images and Sounds including Scott .
 Guión de "Scott Tenorman Must Die" .
 Westwood, Wild Willie. "The Secrets of 'Scott Tenorman Must Die'".

Categoría:Debuxos animados
Categoría:Personaxes da televisión

en:List of minor characters on South Park#Scott Tenorman